Waray-Waray News: PGMA nag-agurar san state-of-the-art Overhead Transmission Line Training Center sa Laguna
by Ailene N. Diaz
Manila (31 January) -- Si Presidente Gloria Macapagal Arroyo nanguna pag inagurar kahapon san Balfour Beatty Overhead Transmission Line (OHTL) Training Center sa Carmelray Insdustrial Park II diin an mga Filipino line engineers ngan technicians in maagi sin hiluag nga training nga gindesinyo para sira kumaya makigkumpetensiya sa pankalibutan nga tungtungan.
Pag-abot tikang san iya motorcade dapit kulop, an Presidente nanguna san pag inagurar san symbolic "stringing" ceremony diin ginkonektar an overhead transmission nga linya pinaagi sa paggamit san ginhimo himo nga high tension wire ngan miniature transmission towers.
An Presidente in nag-abre sa marka san training center antes siya ipasyada ngan ilibot san pasilidad san Overhead Transmission Line (OHTL).
An nangunguna nga konstraksyon firm ngan sayo san pinakahaluag nga service organization sa kalibutan diin nagseserbe san international nga merkado para san rail, road, utility systems, mga building ngan complex structure, an Balfour Beatty in sentro nga gin establisar pag training san mga trabahor nga mabaton an pankalibutan nga panginginahanglan sin mga trabahor para san skilled line engineers ngan technicians.
Ini nga British construction nga kumpanya in nakapadara na sin gatos gatos ngan mga Pinoy nga linesmen ngan mga engineers sa langyaw para sin in-house nga mga proyekto, ini sugad san Balfour Beatty Utilities Director General Manager Simon Pankhurst.
Dakag nga gindadayaw ni Pankhurst an mga Filipino nga ginkikilala nga mga magduruto ngan mga listo.
Sugad niya, an sentro in magti training sin mga kualipikado nga mga high school graduate para magin skilled linesmen ngan engineers sa sulod san unom ka bulan antes sira maipadara ngadto sa Balfour Beatty's in-house nga mga proyekto pankalibutan
An training in libre ngan tatagan prayoridad adton indigenous nga mga grupo, mga pobre nga kumunidad, ngan mga nailo nga mga anak san mga namatay dida san serbisyo nga mga military personnel.
Sugad ni Pankhurst an training module in kaapi na an profiency san English nga linguahe, ngan dugang niya, seguridad san lugar nga pagtatrabahuan an nangunguna nga prayoridad san training course.
Gintagan liwat duon ni Pankhurst nga an training course in gindudumara sa ilarum ngan san kolaborasyon san Technical Education and Skills Development Authority o TESDA. (PIA-Northern Samar) [top]
war_Latn nno_Latn ceb_Latn war_Latn war_Latn war_Latn war_Latn war_Latn war_Latn war_Latn war_Latn war_Latn